
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 42.551 


( 1 ) 


Εξαίρεση πρόσληψης προσωπικού με σχέση εργασίας ιδι¬ 
ωτικού δικαίου στους ΟΤΑ από τις διαδικασίες του Ν. 
1735/1987 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΕΣΩΤΕΡΙΚΩΝ 


Έχοντας υπόψη: 

1. Τις διατάξεις του άρθρου 13 παρ. 3 του Ν. 2116/ 
1993 (ΦΕΚ 18/τ.Α /18.1.1993), σύμφωνα με τις οποίες, 
για την εφαρμογή της ΠΥΣ167/92, η προθεσμία που ανα- 
φέρεται στην παρ. 2 του άρθρου 21 του Ν. 2026/92 παρα- 
τείνεται έως και την 31.12.1993. 

2. Τις διατάξεις του άρθρου 12 παρ. 8 του Ν. 2130/ 
1993 (ΦΕΚ 62/τ.Α ). 

3. Τις διατάξεις του άρθρου 1 παρ. 2 περιπτ. ια του Ν. 

1735/1987 (ΦΕΚ 195/11.11.1987 τ.Α'). 

4. Τις διατάξεις του Π.Δ. 524/1980 (ΦΕΚ 143 τ.Α') 
«περί καθορισμού διαδικασίας επιλογής του επί συμβάσει 
εργασίας ιδιωτικού δικαίου τενικού και βοηθητικού προ¬ 
σωπικού των Οργανισμών Τοπικής Αυτοδιοικήσεως», σε 
συνδυασμό με τις οικείες διατάξεις του Π.Δ. 410/1988 
(ΦΕΚ 191/τ.Α'). 

5. Την 167/22.12.1992 πράξη του Υπουργικού Συμ¬ 
βουλίου «Αναστολή των διορισμών και των προσλήψεων 
στο Δημόσιο Τομέα έως τις 31.12.93» (ΦΕΚ 201 τ.Α) με 
την οποία επιτρέπεται η πρόσληψη προσωπικού με σχέση 
εργασίας ιδιωτικού δικαίου αορίστου ή ορισμένου χρόνου 
σε οργανικές θέσεις των ΟΤΑ, ύστερα από την παροχή 
σχετικής έγκρισης με απόφαση του Πρωθυπουργού, απο¬ 
φασίζουμε: 

Εξαιρούμε από τις διαδικασίες του Ν. 1735/1987 την 
πλήρωση κενών οργανικών θέσεων τακτικού προσωπικού 
με σχέση εργασίας ιδιωτικού δικαίου αορίστου ή ορισμέ¬ 
νου χρόνου στους ΟΤΑ, υπό τον όρο ότι θα έχει προηγηθεί 
η παροχή σχετικής έγκρισης των αρμοδίων οργάνων της 
ΠΥΣ 167/92. 

Για τις προσλήψεις αυτές εφαρμογή έχουν οι διατάξεις 
του Π.Δ. 524/1980. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού των οικείων ΟΤΑ, το 
ύψος της οποίας δεν μπορεί να προσδιορισθεί. 

Η απόφαση αυτή ισχύει από τη δημοσίευσή της στην 
Εφημερίδα της Κυβέρνησης και μέχρι 31.12.1993. 

Η παρούσα απόφάση να δημοσιευθεϊ στην Εφημερίδα 
της Κυβερνήσεως. 

Αθήνα, 2 Σεπτεμβρίου 1993 

01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΩΝ 

Σ. ΚΟΥΒΕΛΑΣ I. ΚΕΦΑΛΟΓΙΑΝΝΗΣ 

-φ- 

Αριθ. Δ5/8306 (2) 

Αρση αδείας ιδρύσεως και λειτουργίας του ιδιωτικού οι¬ 
κοτροφείου της Δωροθέας Λυκιαρδοπούλου. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 23 του Ν. 682/1977 «περί 
ιδιωτικών σχολείων γενικής εκπ/σεως...». 

2. Τις διατάξεις του άρθρου 59 του Α.Ν. 2545/40. 

3. Την αριθμ. 74270/2.7.64 απόφαση περί μεταβιβά- 
σεως του ιδιωτικού Οικοτροφείου των Βασ. Χιδίρογλου - 
Δωρ. Λυκιαρδοπούλου στην Δωροθέα Λυκιαρδοπούλου 
(ΦΕΚ 220/17.7.64). 

4. Την αριθμ. 1637/15.6.1993 αίτηση της Δωροθέας 
Λυκιαρδοπούλου με την οποία ζητάει την κατάργηση του 
οικοτροφείου. 

5. Την αριθμ. Υ 1939/Η/9923/92 απόφαση «ανάθεση 
αρμοδιοτήτων στους Υφυπουργούς Εθνικής Παιδείας και 
θρησκευμάτων», αποφασίζουμε: 

Αίρουμε, από το σχολικό έτος 1993 - 1994, την άδεια 
ιδρύσεως και λειτουργίας του ιδιωτικού οικοτροφείου της 
Δωροθέας Λυκιαρδοπούλου που λειτουργούσε στο Π. Ψυ¬ 
χικό και στην οδό Βασ. Παύλου 19. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 31 Αυγούστου 1993 

Ο ΥΦΥΠΟΥΡΓΟΣ 

Α. ΣΠΗΛΙΟΠΟΥΛΟΣ 
-♦- 

Αριθ. Δ5/8304 (3) 

Κατάργηση άδειας ίδρυσης και λειτουργίας ιδιωτικού νη¬ 
πιαγωγείου 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Α.Ν. 2545/40 (ΦΕΚ 287 τ.Α740). 

2. Τις διατάξεις του Ν. 682/77 (ΦΕΚ 244 τ.Α /77). 

3. Την αριθμ. 1305/23.8.1993 αίτηση του ιδιοκτήτου 
του ιδιωτικού νηπιαγωγείου με την οποία ζητάει την κα¬ 
τάργησή του. 

4. Την αριθμ. 1124/6.7.1992 απόφαση ανανέωσης 
άδειας λειτουργίας του νηπιαγωγείου για το σχολικό έτος 
1992 - 1993. 

5. Την αριθμ. 81211/28.6.67 (ΦΕΚ 279 τ.Γ/5.7.67 
απόφαση άδειας ιδρύσεως του νηπιαγωγείου. 

6. Την αριθμ. Υ/1939/Η/9923/92 απόφαση «ανάθεση 
αρμοδιοτήτων στους Υφυπουργούς Εθνικής Παιδείας και 
θρησκευμάτων», αποφασίζουμε: 


Αίρουμε, από το σχολικό έτος 1993 - 1994 την άδεια 
ίδρυσης και λειτουργίας του ιδιωιτκού νηπιαγωγείου 
«Στέλλα Ζεμπίλογλου» που λειτουργούσε στο Αιγάλεω και 
στην οδό Κόρυτσας, αριθμός 62. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 31 Αυγούστου 1993 

Ο ΥΦΥΠΟΥΡΓΟΣ 

Α. ΣΠΗΛΙΟΠΟΥΛΟΣ 

-φ- 

Αριθ. Δ5/8305 (4) 

Αρση άδειας ιδρύσεως και λειτουργίας του ιδιωτικού νη¬ 
πιαγωγείου της Δωροθέας Λυκιαρδοπούλου 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 8 του Ν. 682/77 «περί ιδιω¬ 
τικών σχολείων γενικής εκπ/σεως...». 

2. Τις διατάξεις του Α.Ν. 2545/40. 

3. Την αριθμ. 77270/3.7.64 απόφαση περί μεταβιβά- 
σεως της αδείας ιδρύσεως και λειτουργίας του ιδιωτικού 
Νηπ/γείου Β. Χιδίρογλου - Δ. Λυκιαρδοπούλου στην Δω¬ 
ροθέα Λυκιαρδοπούλου (ΦΕΚ 220/17.7.64 τ.Γ). 

4. Την αριθ. 1636/15.6.93 αίτηση της Δ. Λυκιαρδοπού- 
λου με την οποία ζητάει την κατάργηση του νηπιαγω¬ 
γείου. 

5. Την αριθ. Υ 1939/Η/9923/92 απόφαση «ανάθεση 
αρμοδιοτήτων στους Υφυπουργούς Εθνικής Παιδείας και 
θρησκευμάτων», αποφασίζουμε: 

Αίρουμε, από το σχολικό έτος 1993 - 94, την άδεια 
ιδρύσεως και λειτουργίας του ιδιωτικού νηπιαγωγείου της 
Δωροθέας Λυκιαρδοπούλου που λειτουργούσε στο Π. Ψυ¬ 
χικό και στην οδό Βασ. Παύλου 19. 

Η απόφαση αυτή να δημοσιευθεϊ στην Εφημερίδα της 
Κυβερνήσεως. 

Αθήνα, 31 Αυγούστου 1993 

Ο ΥΦΥΠΟΥΡΓΟΣ 

Α. ΣΠΗΛΙΟΠΟΥΛΟΣ 

-φ- 

Αριθ. Ζ2/219 (5) 

Τρόπος πρόσληψης μουσουλμάνων δασκάλων με σύμ¬ 
βαση εξηρτημένης εργασίας ιδιωτικού δικαίου ορισμέ¬ 
νου χρόνου και άλλες διατάξεις. 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 7 παρ. 1, εδ. α, β, γ, του Νόμου 694/1977 
«περί μειονοτικών σχολείων της Μουσουλμανικής Μειονό¬ 
τητας εις Δ. Θράκη». 

2. Την αριθμ. Υ 1939/Η/9923/1992 (ΦΕΚ 728 Β/ 
11.12.92) απόφαση με θέμα «Ανάθεση αρμοδιοτήτων 
στον Υφυπουργό Εθνικής Παιδείας και θρησκευμάτων 
Αναστάσιο Σπηλιόπουλο», αποφασίζουμε: 

Αρθρο 1 

Πρόσληψη διδακτικτού προσωπικού 

1. Μουσουλμάνοι που έχουν τα σχετικά προσόντα, 
προσλαμβάνονται με σχέση εργασίας ιδιωτικού δικαίου 
ορισμένου χρόνου ως δάσκαλοι σε μουσουλμανικά σχο¬ 
λεία. 

Η πρόσληψη γίνεται για ένα έως τρία χρόνια, με δυνατό¬ 
τητα ανανέωσης. 

2. Οι ενδιαφερόμενοι για πρόσληψη ή ανανέωση της 
σύμβασης, υποβάλλουν σχετική αίτηση τουλάχιστον ένα 
μήνα πριν από τη λήξη του διδακτικού έτους. 

Η αίτηση συνοδευόμενη αηό τα προβλεπόμενα δικαιο- 
λογητικά κατατίθεται στον Διευθυντή του Σχολείου, ο 
οποίος μετά από. θετική ή αρνητική γνώμη της Σχολικής 
Εφορείας ή του ιδρυτή του Σχολείου, την διαβιβάζει στον 
αρμόδιο Προϊστάμενο Γραφείου Μουσουλμανικών Σχο¬ 
λείων προκειμένου να υποβληθεί στον Νομάρχη για 
έγκριση. Μετά την έγκριση υπογράφεται σύμβαση μεταξύ 
του ενδιαφερομένου και της Σχολικής Εφορείας. 

Η σύμβαση επικυρώνεται από τον Νομάρχη οπότε και 
μόνο ολοκληρώνεται η πρόσληψη. 

Η όλη διαδικασία περατώνεται υποχρεωτικά μέχρι 10 
Σεπτεμβρίου. Διαφορετικά θεωρείται ότι η αίτηση απορρί- 
φθηκε. 

3. Μετά τη λήξη του χρόνου διάρκειας της σύμβασης, 
αυτή λύεται αυτοδικαίως και ο προσληφθείς αποχωρεί χω¬ 
ρίς δικαίωμα αποζημίωσης. 

4. Η Σχολική Εφορεία, υποχρεούται, πλην της μισθοδο¬ 
σίας, να ασφαλίζει τους προσλαμβανομένους στο Ι.Κ.Α. 
και σε κάθε άλλο επικουρικά Οργανισμό και Ταμείο, απο¬ 
δίδοντας τις αντίστοιχες εισφορές. 

5. Τα απαιτούμενα δικαιολογητικά για την αρχική πρόσ¬ 
ληψη είναι: 

α. Αίτηση του ενδιαφερομένου. 

β. Τίτλος σπουδών επικυρωμένος. 

γ. Πιστοποιητικό γέννησης και ιθαγένειας. 

δ. Πιστοποιητικό υγείας της αρμόδιας Πρωτοβάθμιας 
Υγειονομικής Επιτροπής. 

ε. Πιστοποιητικό στρατολογικής κατάστασης, για τους 
άρρενες. 

στ. Αντίγραφο Ποινικού μητρώου. 

6. Οι αιτούντες πρέπει να γνωρίζουν καλά την Ελληνική 
γλώσσα, γραπτά και προφορικά. Ο έλεγχος της γλώσσας 
γίνεται από τριμελή επιτροπή λειτουργών της Πρωτοβάθ¬ 
μιας ή Δευτεροβάθμιας εκπαίδευσης, που συγκροτείται 
με απόφαση του Νομάρχη. Η επιτροπή καθορίζει τον τόπο 
και τρόπο διεξαγωγής του ελέγχου, ειδοποιεί τους ενδια¬ 
φερομένους δια των αρμοδίων Γραφείων Μουσουλμανι¬ 
κών Σχολείων και εκδίδει τη σχετική Βεβαίωση η οποία 
αποτελεί προϋπόθεση πρόσληψης. 

7. Επί ανανεώσεως, αρκεί απλή αίτηση. 

Αρθρο 2 
Μετακίνηση 

1. Με απόφαση του Νομάρχη, μετά από πρόταση του 
Προϊσταμένου Γ ραφείου Μουσουλμανικών σχολείων, επι¬ 
τρέπεται μετακίνηση των προσληφθέντων, εντός του Νο¬ 
μού οποτεδήποτε, εφόσον αυτό επιβάλλεται από το συμ¬ 
φέρον της υπηρεσίας. 

2. Με απόφαση του Γ ενικού Γ ραμματέα Περιφέρειας, 
μετά πρόταση του Συντονιστή Μειονοτικών Σχολείων και 


σύμφωνη γνώμη των αρμοδίων Προϊσταμένων Γ ραφείων 
Μουσουλμανικών Σχολείων, επιτρέπεται μετακίνηση αυ¬ 
τών από Νομό σε Νομό της Θράκης οποτεδήποτε, εφ’ 
όσον αυτό επιβάλλεται από το συμφέρον της υπηρε¬ 
σίας. 

3. Η μετακίνηση διαρκεί μέχρι την λήξη του διδαδικτικού 
έτους και μπορεί να παραταθεί για ένα ακόμη διδακτικό 
έτος. 

4. Η μετακίνηση γνωστοποιείται στον ιδρυτή ή την Σχο¬ 
λική Εφορεία του σχολείου από το οποίο μετακινείται και 
του σχολείου προς το οποίο τοποθετείται ο προσλη¬ 
φθείς. 

'Αρθο 3 

Αναπλήρωση δασκάλων 

Οι προσλαμβανόμενοι που απουσιάζουν για οποιοδή- 
ποτε λόγο, αναπληρώνονται από άλλους μουσουλμάνους 
δασκάλους που υπηρετούν στο ίδιο σχολείο ή μετακινού¬ 
νται από άλλο σχολείο, με απόφαση του αρμοδίου Προϊ¬ 
σταμένου του Γ ραφείου Μουσουλμανικών Σχολείων. 

Αρθρο 4 

Συνέπειες από την παράβαση των όρων της σύμβασης 

1. Σε περίπτωση παράβασης των όρων της σύμβασης, ή 
των νομίμων υποχρεώσεων, μπορούν με απόφασή τους ο 
Νομάρχης ή ο Προϊστάμενος Γραφείου Μουσουλμανικών 
Σχολείων να επιβάλουν χρηματικό πρόστιμο, ανάλογο με 
την βαρύτητα της παράβασης, την Προσωπική και οικονο¬ 
μική κατάσταση του δασκάλου. Το πρόστιμο το οποίο κατ’ 
ανώτατο όριο μπορεί να είναι 200.000 δρχ. για τον Νο¬ 
μάρχη και 100.000 δρχ. για τον Προϊστάμενο Γ ραφείου 
Μουσουλμανικών Σχολείων καταλογίζεται, βεβαιώνεται 
και εισπράττεται σύμφωνά με τις διατάξεις του κώδικα 
περί Εισπράξεως Δημοσίων Εσόδων. 

2. Αν υπάρχει σπουδαίος λόγος, μπορεί να καταγγελθεί 
η σύμβαση εργασίας οποτεδήποτε. Σπουδαίοι λόγοι είναι 
ιδίως: 

α) Η σοβαρή απείθεια, αδικαιολόγητη αποχή από την 
εκτέλεση των καθηκόντων, άρνηση εκτέλεσης γραπτής ή 
προφορικής εντολής προϊσταμένης αρχής , ανάξια και 
αναξιοπρεπής διαγωγή εντός και εκτός υπηρεσίας, ενέρ¬ 
γειες, πράξεις ή παραλείψεις οι οποίες μπορούν να βλά¬ 
ψουν τα συμφέροντα της Πολιτείας. 

β) Η έλλειψη πίστης και αφοσίωσης προς την Πατρίδα 
ως και η επιδίωξη με έργα ή λόγους βίαιης ανατροπής του 
υπάρχοντος πολιτειακού ή κοινωνικού καθεστώτος. 

γ) Οι οποιοσδήποτε μορφής εκδηλώσεις και δράσεις 
υπέρ πολιτικών κομμάτων ή συλλόγων με παράνομη και 
αντεθνική δραστηριότητα. 

δ) Η παράβαση καθήκοντος κατά τον ποινικό νόμο ή 
άλλο ειδικό ποινικό νόμο. 

ε) Η σοβαρή ανεπάρκεια κατά την εκτέλεση των καθη¬ 
κόντων του. 

στ) Η επί δύο τουλάχιστο φορές επιβολή προστίμου. 

3. Η καταγγελία της σύμβασης εργασίας σύμφωνα με 
τις διατάξεις του άρθρου αυτού, γίνεται με απόφαση του 
Νομάρχη, μετά από εισήγηση του αρμοδίου Προϊσταμένου 
Γραφείου Μουσουλμανικών Σχολείων, κοινοποιείται στον 
ενδιαφερόμενο οπότε και παύει η σχέση εργασίας. 

Άρθρο 5 

Λύοη της σχέσης εργασίας 

Η σχέση εργασίας, λύεται δια του θανάτου, της αποδο¬ 
χής παραιτήσεως, της λήξεως του χρόνου συμβάσεως και 
της καταγγελίας. 

Άρθρο 6 

Μεταβατικές διατάξεις 

1. Με την λήξη του διδακτικού έτους 1993 - 94, λήγουν 
όλες οι συμβάσεις εργασίας αορίστου χρόνου. 

2. Όπου δεν υπάρχει Σχολική Εφορεία, ή η υπάρχουσα 
αρνείται να εκπληρώσει τις υποχρεώσεις της, σύμφωνα με 
την υπ' αριθμ. 70464/20.6.78 απόφαση ΥΠΕΠΘ (ΦΕΚ 
579 Β729.6.78), τις αρμοδιότητες αυτής μπορούν να 
εκτελούν ο Διευθυντής και ο Υποδιευθυντής του Μου¬ 
σουλμανικού Σχολείου. 

3. Από την δημοσίευση της παρούσης καταργείται η υπ’ 
αριθμ. 55368/1978 απόφαση ΥΠΕΠΘ (ΦΕΚ 520 Β7 
6.6.78), ισχύει η παρούσα, η οποία αφορά και τους ήδη 
απασχολουμένους. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 1993 

Ο ΥΦΥΠΟΥΡΓΟΣ 

Α. ΣΠΗΛΙΟΠΟΥΛΟΣ 
-♦- 

Αριθ. Φ1/178/Δ5/7316 (6) 

Χορήγηση άδειας προσθήκης νέου τμήματος στο ιδιωτικό 
ΤΕΛ «Δ. ΓΛΗΝΟΣ». 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ 

ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων: 1892/90 (άρθρο 111 παρ. 2 και 7), 
1566/85 και 1966/91. 

2. Του ΒΔ 685/1972 (ΦΕΚ 196/Α/72). 

3. Των ΠΔ 850/1975 (ΦΕΚ 273/Α/75) και 813/1977 
(ΦΕΚ 259/Α/77). 

4. Την αριθμ. Υ/1939/Η/9923/9.12.92 (ΦΕΚ 728/Β/ 
92) Απόφαση του Πρωθυπουργού και του Υπουργού Εθνι¬ 
κής Παιδείας και θρησκευμάτων «ανάθεση αρμοδιοτήτων 
στους Υφυπουργούς». 

•5. Τις αριθμ. 29/14.7.93 και 4/25.2.93 πράξεις ΠΥΣΔΕ 
της Νομαρχίας Θεσσαλονίκης για την χορήγηση άδειας 
προσθήκης νέου τμήματος στο ιδιωτικό ΤΕΛ του Δημη- 
τρίου Γληνού με την προσωνυμία «Δ. ΓΛΗΝΟΣ», αποφασί¬ 
ζουμε: 

Χορηγούμε στο ιδιωτικό - Τεχνικό Επαγγελματικό Λύ¬ 
κειο (ΤΕΛ) του Δημητρίου Γληνού «Δ. ΓΛΗΝΟΣ» που έχει 
πάρει άδεια ίδρυσης και λειτουργίας ΤΕΛ με τις Υπουργι¬ 
κές Αποφάσεις Φ1/251/Δ5/6905/31.7.91 /ΦΕΚ 661/Β/ 
7.8.91, Φ1/369/Δ5/10772/8.10.91/ΦΕΚ 891 /Β/91 και 
Φ1 /619/Δ5/6685/1.9.92/ΦΕΚ 552/Β/4.9.92 άδεια προ¬ 
σθήκης νέου τμήματος που θα λειτουργήσει από το σχολ. 
έτος 1993 - 94 στην Θεσσαλονίκη και στο διδακτήριο που 
βρίσκεται επί της οδού Δωδεκανήσου 24 με αριθμό μαθη¬ 


τών ανά βάρδια λειτουργίας που δεν θα υπερβαίνει την συ¬ 
νολική δυναμικότητα η οποία έχει καθοριστεί για την σχο¬ 
λική αυτή μονάδα ως εξής: 

ΗΜΕΡΗΣΙΟ ΤΕΛ 

ΤΟΜΕΑΣ ΟΙΚΟΝΟΜΙΑΣ ΚΑΙ ΔΙΟΙΚΗΣΗΣ με τμήμα 
Εμπορικών Επιχειρήσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1993 

Ο ΥΦΥΠΟΥΡΓΟΣ 

Α. ΣΠΗΛΙΟΠΟΥΛΟΣ 

-♦- 

Αριθ. Φ1/179/Δ5/7318 (7) 

Χορήγηση άδειας προσθήκης νέων ειδικοτήτων στο ιδιω¬ 
τικό ΤΕΛ-ΤΕΣ «ΑΛΚΗ». 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων: 1892/90 (άρθρο 111 παρ. 2 και 7), 
1566/85 και 1966/91. 

2. Του ΒΔ 685/1972 (ΦΕΚ 196/Α/72). 

3. Των ΠΔ 850/1975 (ΦΕΚ 273/Α/75) και 813/1977 
(ΦΕΚ 259/Α/77). 

4. Την αριθμ. Υ/1939/Η/9923/9.12.92 (ΦΕΚ 728/Β/ 
92) Απόφαση του Πρωθυπουργού και του Υπουργού Εθνι¬ 
κής Παιδείας και θρησκευμάτων «ανάθεση αρμοδιοτήτων 
στους Υφυπουργούς». 

5. Τις αριθμ. 29/14.7.93 και 8/23.3.93 πράξεις ΠΥΣΔΕ 
της Νομαρχίας Θεσσαλονίκης για την χορήγηση άδειας 
προσθήκης νέων ειδικοτήτων στα ιδιωτικά ΤΕΛ-ΤΕΣ 
«ΑΛΚΗ», αποφασίζουμε: 

Χορηγούμε στο ιδιωτικό ΤΕΛ - ΤΕΣ «ΑΛΚΗ» των Χρή¬ 
στου Παπαθανασίου και Δημητρίου Πρασόπουλου που 
έχει πάρει άδεια ίδρυσης και λειτουργίας ΤΕΛ - ΤΕΣ με τις 
Υπουργικές Αποφάσεις Φ1/255/Δ5/7105/6.8.91/ΦΕΚ 
725/Β/9.9.91, Φ1/364/Δ5/10777/18.10.91/ΦΕΚ 891/ 
Β/30.10.91 άδεια προσθήκης νέων ειδικοτήτων που θα 
λειτουργήσει από το σχολ. έτος 1993 - 94 στην Θεσσαλο¬ 
νίκη και στο διδακτήριο που βρίσκεται επί της οδού Προ- 
μηθέως 33 και Αφροδίτης με αριθμό μαθητών ανά βάρδια 
λειτουργίας που δεν θα υπερβαίνει την συνολική δυναμι¬ 
κότητα η οποία έχει καθοριστεί για την σχολική αυτή μο¬ 
νάδα, ως εξής: 

ΗΜΕΡΗΣΙΑ ΤΕΣ: 

1. ΜΗΧΑΝΟΛΟΓΙΚΕΣ ΕΙΔΙΚΟΤΗΤΕΣ 
1. Μηχανών αυτοκινήτων 

2. Υδραυλικών και θερμικών εγκαταστάσεων. 

II ΗΛΕΚΤΡΟΛΟΓΙΚΕΣ ΕΙΔΙΚΟΤΗΤΕΣ 

Ηλεκτρικού συστήματος αυτοκινήτων 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1993 

Ο ΥΦΥΠΟΥΡΓΟΣ 

Α. ΣΠΗΛΙΟΠΟΥΛΟΣ 

Αριθ. Φ1/180/Δ5/7517 (8) 

Χορήγηση άδειας προσθήκης νέων τμημάτων στο ιδιωτικό 
ΤΕΛ και ΤΕΣ «Ο ΓΑΛΙΛΑΙΟΣ». 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων: 1892/90 (άρθρο 111 παρ. 2 και 7), 
1566/85 και 1966/91. 

2. Του ΒΔ 685/1972 (ΦΕΚ 196/Α/72). 

3. Των ΠΔ 850/1975 (ΦΕΚ 273/Α/75) και 813/1977 
(ΦΕΚ 259/Α/77). 

4. Την αριθμ. Υ/1939/Η/9923/9.12.92 (ΦΕΚ 728/Β/ 
92) Απόφαση του Πρωθυπουργού και του Υπουργού Εθνι¬ 
κής Παιδείας και θρησκευμάτων «ανάθεση αρμοδιοτήτων 
στους Υφυπουργούς». 

5. Τις αριθμ. 10/1.4.93, 12/12.4.93 και 24/21.7.93 
πράξεις ΠΥΣΔΕ της Νομαρχίας Αθήνας για την χορήγηση 
άδειας προσθήκης νέων τμημάτων και ειδικοτήτων στο 
ιδιωτικό ΤΕΛ και ΤΕΣ «Ο ΓΑΛΙΛΑΙΟΣ», αποφασίζουμε: 

Χορηγούμε στο ιδιωτικό ΤΕΛ και ΤΕΣ «Ο ΓΑΛΙΛΑΙΟΣ» 
της Μοσχάνθης Ξυναρίων που έχει πάρει άδεια ίδρυσης 
και λειτουργίας ΤΕΛ και ΤΕΣ με τις Υπουργικές Αποφά¬ 
σεις Φ1 /535/Δ5/1515/1.4.92/ΦΕΚ 273/Β/92) και Φ1/ 
Δ5/7112/17.9.90 (ΦΕΚ 624/Β/90) άδεια προσθήκης 
νέων ειδικοτήτων που θα λειτουργήσουν από το σχολ. 
έτος 1993 - 94 στην Αθήνα και στο διδακτήριο που βρί¬ 
σκεται επί της οδού Πειραιώς 46 (Αθήνα) με επαναπροσ¬ 
διορισμό του συνολικού αριθμού των μαθητών σε 152 
(εκατόν πεντήκοντα δύο) ανά βάρδια λειτουργίας για όλα 
τα τμήματα της σχολικής αυτής μονάδας, ως εξής: 

I. ΗΜΕΡΗΣΙΟ ΤΕΛ: 

Τομέας: Ηλεκτρονικός 

α) Τμήμα: Ηλεκτρονικών εγκαταστάσεων και αυτοματι¬ 
σμού. 

β) Τμήμα: Τεχνικών Ηλεκτρονικών Υπολογιστών 
(Η/Υ). 

II. ΗΜΕΡΗΣΙΑ ΤΕΣ 

Ειδικότητα: Αργυροχρυσοχδιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. ; 

Αθήνα, 31 Αυγούστου 1993 

Ο ΥΦΥΠΟΥΡΓΟΣ 

Α. ΣΠΗΛΙΟΠΟΥΛΟΣ 
-♦- 

Αριθ. Φ1/181/Δ5/7511 (9) 

Χορήγηση άδειας προσθήκης νέων τμημάτων στο ιδιωτικό 
ΤΕΛ «ΣΙΓΜΑ». 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων: 1892/90 (άρθρο 111 παρ. 2 και 7), 
1566/85 και 1966/91. 

2. Του ΒΔ 685/1972 (ΦΕΚ 196/Α/72). 

3. Των ΠΔ 850/1975 (ΦΕΚ 273/Α/75) και 813/1977 
(ΦΕΚ 259/Α/77). 

4. Την αριθμ. Υ/1939/Η/9923/9.12.92 (ΦΕΚ 728/Β/ 


92) Απόφαση του Πρωθυπουργού και του Υπουργού Εθνι¬ 
κής Παιδείας και θρησκευμάτων «ανάθεση αρμοδιοτήτων 
στους Υφυπουργούς». 

5. Τις αριθμ. 10/1.4.93 και 24/21.7.93 πράξεις ΠΥΣΔΕ 
της Νομαρχίας Αθήνας για την χορήγηση άδειας προσθή¬ 
κης νέων τμημάτων στο Ιδιωτ. ΤΕΛ «ΣΙΓΜΑ», αποφασί¬ 
ζουμε: 

Χορηγούμε στο ιδιωτικό ΤΕΛ «ΣΙΓΜΑ» της Στασινού 
Σταυρούλας που έχει πάρει άδεια ίδρυσης και λειτουργίας 
ΤΕΛ με τις Υπουργικές Αποφάσεις Φ1/253/Δ5/6904/91 
(ΦΕΚ 609/Β/91) και Φ1/381/Δ5/10397/91 (ΦΕΚ 884/ 
Β/91) άδεια προσθήκης νέων τμημάτων που θα λειτουρ¬ 
γήσουν από το σχολ. έτος 1993 - 94 στην Αθήνα και στο 
διδακτήριο που βρίσκεται επί της οδού Μενάνδρου 47 
(Αθήνα) με αριθμό μαθητών ανά βάρδια λειτουργίας που 
δεν θα υπερβαίνει τη συνολική δυναμικότητα η οποία έχει 
καθοριστεί αναλυτικά για τη σχολική αυτή μονάδα με 
προηγούμενες αποφάσεις των οργάνων του ΥΠΕΠΘ. 

ΗΜΕΡΗΣΙΟ ΤΕΛ 

Τομέας: Οικονομίας και Διοίκησης με τμήματα: 

α) Υπαλλήλων Λογιστηρίου. 

β) Υπαλλήλων Ξενοδοχειακών Επιχειρήσεων. 

γ) Υπαλλήλων Εμπορικών Επιχειρήσεων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1993 

Ο ΥΦΥΠΟΥΡΓΟΣ 

Α. ΣΠΗΛΙΟΠΟΥΛΟΣ 
-♦-— 

Αριθ. Φ1/182/Δ5/7516 (10) 

Χορήγηση άδειας προσθήκης νέων τμημάτων στο ιδιωτικό 
ΤΕΛ με την προσωνυμία «ΣΒΙΕ». 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Α. Τις διατάξεις: 

1. Των Νόμων: 1892/90 (άρθρο 111 παρ. 2 και 7) 
1566/85 και 1966/91. 

2. Του ΒΔ 685/1972 (ΦΕΚ 196/Α/72). 

3. Των ΠΔ 850/1975 (ΦΕΚ 273/Α/75) και 813/1977 
(ΦΕΚ 259/Α/77). 

4. Την αριθμ. Υ/1939/Η/9923/9.12.92 (ΦΕΚ 728/Β/ 
92) Απόφαση του Πρωθυπουργού και του Υπουργού Εθνι¬ 
κής Παιδείας και θρησκευμάτων «ανάθεση αρμοδιοτήτων 
στους Υφυπουργούς». 

5. Τις αριθμ. 10/1.4.93, 12/12.4.93 και 24/21.7.93 
πράξεις ΠΥΣΔΕ της Νομαρχίας Αθηνών για την χορήγηση 
άδειας προσθήκης νέων τμημάτων στο ιδιωτικό Τεχνικό 
Επαγγελματικό Λύκειο (ΤΕΛ) με την προσωνυμία «ΣΒΙΕ», 
αποφασίζουμε: 

Χορηγούμε στο ιδιωτικό Τεχνικό - Επαγγελματικό Λύ¬ 
κειο (ΤΕΛ) με την προσωνυμία «ΣΒΙΕ» των Καστρινάκη και 
Φουντουκάκου, που έχει πάρει άδεια ίδρυσης και λειτουρ¬ 
γίας ΤΕΛ - ΤΕΣ με τις Υπουργικές Αποφάσεις που δημο- 
σιεύθηκαν στα ΦΕΚ 1297/Β/77, ΦΕΚ 798/Β/79, ΦΕΚ 
565/Β/81, ΦΕΚ 676/Β/89 και ΦΕΚ 807/Β/91 άδεια προ¬ 
σθήκης νέων τμημάτων που θα λειτουργήσουν από το 
σχολ. έτος 1993 - 94 στην Αθήνα και στο διδακτήριο που 
βρίσκεται επί της Πλατείας Ελευθερίας 7 με αριθμό μαθη- 

τών ανά βάρδια λειτουργίας που δεν θα υπερβαίνει τη συ¬ 
νολική δυναμικότητα η οποία έχει καθοριστεί αναλυτικά 
για τη σχολική αυτή μονάδα με προηγούμενες αποφάσεις 
των οργάνων του ΥΠΕΠΘ ως εξής: 

ΗΜΕΡΗΣΙΟ ΤΕΛ 

I ΤΟΜΕΑΣ ΚΟΙΝΩΝΙΚΩΝ ΥΠΗΡΕΣΙΩΝ με τμήμα: 

Βοηθών Βρεφοκόμων - Παιδοκόμων 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 1993 

Ο ΥΦΥΠΟΥΡΓΟΣ 

Α. ΣΠΗΛΙΟΠΟΥΛΟΣ 
-♦- 

Αριθ. Β2/2953α (11) 

Ανάθεση έργου με μίσθωση από το Πανεπιστήμιο Θεσσα¬ 
λίας. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 15 του Ν. 1735/87. 

2. Την αριθμ. 73/17.3.1993 απόφαση του Πρωθυπουρ¬ 
γού. 

3. Την αριθμ. 33361 /5.9.91 κοινή Υπουργική απόφαση 
(ΦΕΚ 703/91 τ.Β') «Μεταβίβαση εξουσίας υπογραφής 
σύμφωνα με το άρθρο 7, παρ. 1 του Ν. 1943/91». 

4. Το αριθμ. 1137/31.5.1993 έγγραφο του Παν/μίου 
Θεσσαλίας, αποφασίζουμε: 

Καθορίζουμε τον αριθμό των προσώπων που μπορεί το 
Παν/μιο Θεσσαλίας να αναθέσει έργο με μίσθωση σε ένα 
(1) γιατρό παθολόγο για χρονικό διάστημα ενός (1) έτους. 

Το έργο που θα ανατεθεί θα αναφέρεται σε θέματα 
πρωτοβάθμιας Φροντίδας υγείας, σε εκτέλεση αναγκαίων 
πράξεων ιατροφαρμακευτικής περίθαλψης των φοιτητών 
και θα πραγματοποιείται με ιδιωτικό ιατρείο στο Βόλο και 
στους χώρους του Ιδρύματος καθημερινά εκτός Σαββάτου 
και Κυριακής. 

Από τις διατάξεις αυτής της απόφασης προκαλείται δα¬ 


πάνη σε βάρος του προϋπολογισμού του Παν/μίου Θεσ¬ 
σαλίας ύψους 1.800.000 δρχ. 

Η ανωτέρω δαπάνη θα καλυφθεί με τροποποίηση του 
προϋπολογισμού του Ιδρύματος και του ΚΑΕ 0518. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 1993 

Με εντολή Υπουργών 
Οι Γενικοί Γραμματείς των Υπουργείων 
ΠΡΟΕΔΡΙΑΣ ΕΘΝΙΚΗΣ ΠΑΙΔΕΙΑΣ 

ΤΗΣ ΚΥΒΕΡΝΗΣΗΣ ΚΑΙ ΘΡΗΣΚΕΥΜΑΤΩΝ 
Ν. ΑΡΓΥΡΟΠΟΥΛΟΣ I. ΜΗΤΣΙΟΣ 

-4- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Στο ΦΕΚ 628/Τ.Β./18.8.93 στο οποίο δημοσιεύθηκε η 
απόφαση ΥΠΠΟ/ΓΝΟΣ/39601/3.8.93 «Λειτουργία του 
Δ.Σ. του Ε.Π.Κε.Δ.» γίνονται οι εξής διορθώσεις: 

1. Στην πρώτη σειρά της Απόφασης από το εσφαλμένο 
«Η Υπουργός Πολιτισμού» στο ορθό «Η Υφυπουργός Πολι¬ 
τισμού» και 

2. Στο εδάφιο ζ της παρ. 4 από το εσφαλμένο «χρέση ει¬ 
σηγητή» στο ορθό «χρέη εισηγητή». 

(Από το Υπ. Πολιτισμού) 

- ♦ - 


(13) 

Στη Δ13/Φ5.27/943/1993 απόφαση του Υπουργού 
Βιομηχανίας, Ενέργειας και Τεχνολογίας που δημο¬ 
σιεύτηκε στο ΦΕΚ 8/19.1.1993 (τ. Β') και αφορά προσ¬ 
διορισμό διατηρητέων θέσεων κατά κατηγορία και 
κλάδο (Π.Υ.Σ. 166/22.12.1992) επιφέρεται η πιο κάτω 
διόρθωση: Στη σελίδα 64 στήλη α' και στο (4) θέμα 
προστίθεται ο αριθμός πρωτοκόλλου «Δ13/Φ5.27/ 
943». 

(Από το Εθνικό Τυπογραφείο) 



7478 _ ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΕΕΧ 

ΡΑΧ 

22.3211 ΥΡΕΤ ΘΠ 
5234312 

λειτουργούν καθημερινά από 8.00' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

*Τμήμα πληροφόρησης: Για τα δημοσιεύματα τ ων ΦΕΚ Σολωμού 51 τηλ. 52.25.713 - 52.49.547 

• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


-- -“| 

Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) Για το Τεύχος Α Δρχ. 

15.000 

Δρχ. 

750 

β) 

» » » Β 

» 

30.000 

» 

1.500 

Υ) 

» » » Γ' 

» 

10.000 

» 

500 

δ) 

» » » Δ' 

» 

30.000 

» 

1.500 

ε) 

» » » Αναπτυξιακών Πράξεων 

» 

20.000 

» 

1.000 

στ) 

» » » Ν.Π.Δ.Δ. 

» 

10.000 

» 

500 

ζ) 

» » » ΠΑΡΑΡΤΗΜΑ 

» 

5.000 

» 

250 

η) 

» » » Δελτ. Εμπ.& Βιομ. Ιδ. 

» 

10.000 

» 

500 

θ) 

» » » Αν. Ειδικού Δικαστηρίου 

» 

3.000 

» 

150 

I) 

» » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5 000 


Πληροφορίες: τηλ. 52.48.320 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














